തിരുക്കുറള് ചൊല്ലി റിക്കാര്ഡിട്ടു കോയന്പത്തൂര്: തിരുക്കുറലിലെ അന്പത് അധ്യായങ്ങള് മൂന്നു മിനിറ്റ് 10 സെക്കന്റുകൊണ്ട് മനപാഠമായി ചൊല്ലി ഇന്ത്യന് ബുക്ക് ഓഫ് റെക്കോര്ഡ്സില് ഇടം നേടി. കൗണ്ടം പാളയം ലിംഗമൂര്ത്തിയുടെ മകള് ശിവദര്ശിനിയാണ് റെക്കോഡ് നേടിയത്. പത്താം ക്ലാസ് വിദ്യാര്ഥിനിയായ ശിവദര്ശിനിക്ക് ചെറുപ്പം മുതല് തമിഴ് ഭാഷയോട് പ്രത്യേക താല്പ്പര്യമുണ്ടായിരുന്നു. തിരുക്കുറലിലെ 330 കുറലുകളും ഹൃദിസ്ഥമാക്കിയ ശിവദര്ശിനി തിരുക്കുറലിലെ 50 കുറലുകള് 3 മിനുറ്റ് 10 സെക്കന്റുകൊണ്ട് ചൊല്ലി ഇന്ത്യന് ഓഫ് റെക്കോര്ഡില് ഇടം നേടുകയായിരുന്നു. 2 മിനിറ്റുകൊണ്ട് ചൊല്ലാന് സാധിക്കുമെങ്കിലും ഉച്ചാരണ ശുദ്ധി ലഭിക്കുന്നതിനായിട്ടാണ് മൂന്നു മിനിറ്റു സമയമെടുത്തത്. അടുത്തതായി ഒരു മണിക്കൂറില് 330 കുറലുകളും ചൊല്ലാനാണ് ശ്രമിക്കുന്നതെന്ന് ശിവദര്ശിനി പറഞ്ഞു. ജില്ലാ കളക്ടര് ജി.എസ്. സമീരന് ഉള്പ്പെടെയുള്ളവര് ശിവദര്ശിനിയെ അഭിനന്ദിച്ചു.